Vit spældu kanska ikki okkara besta dyst á árinum, men samanlagt var eingin ivi, og úrslitið talar eisini fyri seg Argjamenn hava ofta argað okkum. Ikki minst í Gundadali, har teir mangan hava verið meira enn vanliga treiskir. Í dag skuldu vit tó ikki brúka meira enn góðar fýra minuttir, áðrenn gestirnir fingu at vita, hvør ræður fyri borgum í Gundadali. Í fyrsta veruliuga álopinum í dystinum sendi Michal sera væl Árna í dýpdina, og úr einum hálvspískum vinkli legði Árni sera hegnisliga bóltin í málhornið, og so stóð 1-0. Málið fekk okkum kanska at dovna nakað, og í øllum førum kom AB til nakrar heilt vandamiklar støður næstu minuttirnar. Ikki minst, tí vit ikki tóktust vera nóg hugsavnaðir um verjupartin. Jónas hevur mangan verið drúgvur í verjupartinum hjá okkum, men mál er ikki júst tað, sum hann hevur útmerkað seg við. Í bestu føroysku deildini hevði hann ongan tið skorað undan dystinum í dag, men tað varð tó brádliga broytt. Málið kom úr mest sum ongum, men brádliga kundi Árni senda ein bólt inn í málteigin, og har kom Jóns flúgvandi og snittaði bóltin framúr vakurt í handara síðunet. Eftir steðgin kendist tað heila heldur dovisligt. Vit vóru sum so væl nøgd við støðuna, og AB tóktist ikki hava tað, sum skuldi til, um teir veruliga skuldu hótta okkum. Tí var talan ikki um tað heilt stóra undirhaldið, men seinasta hálva tíman kom tó okkurt málið afturat. Tað fyrsta av hesum fingu vit, tá Ragnar fekk ein heldur tilvildarligan bólt. Men har var tó eingin tilvild, tá hann ógvúliga avgjørdur langaði í netið. AB svaraði tó skjótt aftur, tá Heri Mohr fann Bjarka Nielsen, og hóast Hans hevði hondina á, so rullaði bólturin júst inn um linjuna. Vit fingu tó seinasta orðið. Aftur var tað Árni, sum legði innfyri, og við handara stólpa kundi Alex beina kúluna seinasta pettið í netið. So var leyst og liðugt, og vit kundu enn eina ferð fegnast um trý stig. Tey eru við til at halda okkum í oddinum, og so er spurningurin, um vit klára at halda fast, tá vit komandi umfar skulu til Fuglafjarðar,